మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
పవన్ కల్యాణ్ తర్వాతే తారక్‌తో అంటున్న త్రివిక్రమ్
తన మాటలతో ఎవరినైనా మాయచేసే మాటల మాంత్రికుడు త్రివిక్రమ్‌కి ఇప్పుడో పెద్ద చిక్కొచ్చిపడింది. సినిమాల...
TNN | Updated:
Oct 5, 2016, 05:40PM IST
తన మాటలతో ఎవరినైనా మాయచేసే మాటల మాంత్రికుడు త్రివిక్రమ్&zwnj;కి ఇప్పుడో పెద్ద చిక్కొచ్చిపడింది. సినిమాల మేకింగ్&zwnj;లో ప్రతీ దర్శకుడికీ ఎప్పుడు, ఎవరితో, ఏ సినిమా తెరకెక్కించాలి అనే విషయంలో ఓ ప్లాన్ అనేది వుంటుంది. అలాగే త్రివిక్రమ్ కూడా పవర్ స్టార్ పవన్ కల్యాణ్, యంగ్ టైగర్ ఎన్టీఆర్&zwnj;లతో తన తర్వాతి సినిమాలు తీయాలని భావించాడు. అందులో భాగంగానే మొదటిగా పవన్ కోసం ఓ స్క్రిప్ట్ కూడా సిద్ధం చేసుకుంటున్నాడు. కానీ పవన్ మాత్రం ప్రస్తుతం కాటమరాయుడు మూవీ షూటింగ్&zwnj;తో ఫుల్ బిజీగా వున్నాడు. డేట్స్ అడ్జస్ట్ కాకపోవడంతో పవన్ కోసం ఎదురుచూస్తున్న త్రివిక్రమ్.. తారక్ సినిమాని వాయిదా వేస్తూ వస్తున్నాడు. పవన్&zwnj;తో సినిమా పూర్తయితే కానీ తన ప్లాన్ ప్రకారం తారక్ సినిమాని డైరెక్ట్ చేయలేడు త్రివిక్రమ్.
ఇదిలావుంటే, ఇటీవల కర్ణాటకలో పవన్, తారక్ అభిమానుల మధ్య జరిగిన ఘర్షణలో ఓ అభిమాని కన్నుమూయడం ఆ ఇద్దరు స్టార్స్ అభిమానుల మధ్య దూరాన్ని మరింత పెంచిందనే అభిప్రాయం వ్యక్తమవుతోంది. ఈ నేపథ్యంలోనే త్రివిక్రమ్ తమ అభిమాన హీరోతో సినిమాని వాయిదా వేసుకుంటుండటం... అది కూడా పవన్ కోసం వేచిచూస్తుండటం తారక్ అభిమానులకి అంతగా మింగుడు పడటం లేదనే టాక్ వినిపిస్తోంది. ఇలా తన ఇష్టానికి, తారక్ అభిమానుల అభిమతానికి మధ్య నలిగిపోతున్నాడట త్రివిక్రమ్. జనవరి నుంచి మన సినిమాని సెట్స్ పైకి తీసుకెళ్దాం అని పవన్ త్రివిక్రమ్ చెప్పినట్టుగా ఓ ప్రచారం జరుగుతోంది. మామధ్య విభేదాలు ఏమీ లేవని ఇరువురు స్టార్స్ తరచుగా అభిమానులకి చెబుతున్నారు కనుక అభిమానులు కూడా ఈ విషయాన్ని లైట్ తీస్కుంటారేమో చూడాలి మరి!!